Ռութ Գորդոն

thumb|Ruth Gordon 1946.
**Ռութ Գորդոն** (, ), ամերիկացի դերասանուհի և սցենարիստ։ Նրա ամենահայտնի դերերը դարձան հոգատար հարևանուհի Մինի Քաստևատան՝ «Ռոզմարիի երեխան» ֆիլմում, ինչպես նաև «Հարոլդ և Մոդ» ֆիլմում Մարջորի Չարդինը։ Նրա դերասանական կարիերայի 47-րդ տարում դերասանուհին արդեն արժանացել էր «Օսկար» և «Էմմի» մրցանակների, ինչպես նաև 2 «Ոսկե Գլոբուսի»։

## Կենսսգրություն
### Պատանեկություն
Ռութ Գորդոն Ջոնսը ծնվել է 1895 թվականի հոկտեմբերի 30-ին՝ Մասաչուսեթս նահանգի Քուինսի քաղաքում։ Նա կապիտան Քլինթոն Ջոնսոնի և նրա կնոջ Էնի Զիգլեր Ջոնի ընտանիքում միակ զավակն էր։ Գորդոնը թատրոնին սիրահարված էր դեռևս վաղ հասակում և հաճախ էր իր սիրելի դերասանուհիներին նամակներ ուղարկում ՝ հույս ունենալով, որ կստանա նրանց ինքնագրերը։ Դերասանուհի Հեյզել Դոունից պատասխան նամակ ստանալը Ռութ Գորդոնին ոգեշնչեց սկսելու սեփական թատերական կարիերան։ Չնայած նրա հայրը թերահավատորեն էր վերաբերվում դստեր ցանկությանը, սական 1914 թվականին՝ ավագ դպրոցն ավարտելուց հետո օգնեց նրան ընդունվելու Նյու Յորքի Դրամատիկական Արվեստի Ամերիկյան Ակադեմիա։

### Թատերական կարիերա
Արդեն 1 տարի հետո «Կյանքի մրրիկը» համր ֆիլմը դարձավ նրա կինոդեբյուտը, որտեղ խաղում էր պարուհու էպիզոդիկ դեր։ Նույն թվականին Բրոդվեյում խաղաց «Փիթեր Փեն» բեմադրությունում, որտեղ մարմնավորեց կորած տղաներից մեկի՝ Նիբսայի դերը։ Այս դերը տպավորեց հայտնի թատերագետ Ալեքսանդր Վուլկոտին, ով դարձավ Գորդոնի ընկերն ու խորհրդատուն։ 1918 թվականին դերասանուհին խաղաց Բուտա Թարկինգտոնի «Տասնյոթ» պիեսի Լոլա Պրատի դերը, որտեղ ծանոթացավ իր ապագա ամուսնու՝ դերասան Գրեգորի Քելիի հետ։ Նրանց ամուսնությունը տեղի ունեցավ 1921 թվականին և տևեց մինչև 1927 թվականը՝ ամուսնու անսպասելի մահը՝ սրտի հիվանդության պատճառով։ Իր առաջին խոշոր դերը Ռութը խաղաց Մաքսվել Անդերսոնի «Շաբաթվա Երեխաները» բրոդվեյական պիեսում, որտեղ խաղաց Բոբիի դերը։ Ռութ Գորդոնը շարունակեց ակտիվ խաղալ թատերական բեմում մինչև 1930 թվականը։ Նա «Էթան Ֆրոմ» բեմադրությունում խաղաց Մեթիի դերը, իսկ Մարդերի Պինչվայֆին Ուիլյամ Ուիչերլիի «Գյուղացի կինը» կատակերգությունում, ինչպես նաև Նորա Հելմերին Հենրիկ Իբսենի «Տիկնիկների տունը» պիեսում։
1929 թվականին ծնվեց նրա և Բրոդվեյի պրոդյուսեր Ջեդ Հարիսից անօրինական որդին՝ Ջոնսը։
մինի|180px|աջից|Նատալի Վուդը և Ռութ Գորդոնը 1966 թվականին «Ոսկե Գլոբուս»-ի արարողությանը

### Կինոկարիերա
Ռութ Գորդոնը MGM կինոստուդիայի հետ պայմանագիր կնքեց դեռևս 1930-ականների սկզբին, սակայն ստուդիայում հայտվնեց 1941 թվականին, երբ նա փոքր դեր էր խաղացել Գրետա Գարբոյի «Երկերեսանի կին» ֆիլմում։ 1940 թվականին նա հաջող դերեր է խաղացել հոլիվուդյան ստուդիաներում «Լինկոլնը Իլինոյսում» և «Բժիշկ Էլրիխի կախարդական գնդակը» ֆիլմերում
1942 թվականին նա ամուսնացավ դրամատուրգ Գարսոն Կանինի հետ, ով նրանից 16 տարով փոքր էր։ Միասին նրանք գրեցին Ջորջ Կյուկորի կողմից հրատարակված մի շարք հրաշալի սցենարների, այդ թվում «Ադամի կողը» և «Փեթ և Մայք» ֆիլմերում Քեթրին Հեփբորնի և Սփենսեր Թրեյսի հետ գլխավոր դերում։ Այս երկու ֆիլմերի համար, ինչպես նաև 1947 թվականին առաջին սցենարը «Կրկնակի կյանք» ֆիլմի համար, Գորդոնը և Կանին արժանացան «լավագույն օրիգինալ սցենար» անվանակարգում «Օսկար»-ի։ 1953 թվականին «MGM» ընկերությունը թողարկեց «Դերասանուհի» ֆիլմը, որի սցենարիստը նաև Ռութ Գորդոնն էր:Ֆիլմը նկարահանվել է դերասանուհու կենսագրության հիման վրա, իսկ նրա դերում անգլուհի Ջին Սիմոնսն էր։ 1970-ական թվականներին Ռութ Գորդոնը գրեց ևս երեք ինքնակենսագրության`« Իմ կողմը», «ՈՒրիշների մեջ» և «Բաց գիրքը »։ Չնայած ֆիլմերում հաջող կարիերայի, Ռութ Գորդոնը շարունակում էր խաղալ նաև բեմում։ 1956 թվականին նա առաջադրվել է Թոնի մրցանակի որպես լավագույն դերասանուհի Տորտոնա Ուայլդերի «Խնամախոսը» պիեսում Դոլի Լևիի դերի համար, որը հետագայում կոչվեց «Բարև,Դոլլի!»: Դերասանուհին ելույթ ունեցավ Լոնդոնում, Բեռլինում և Էդինբուրգում։ Այս ներկայացման շրջագայությամբ հանդես եկավ Լոնդոնում, Բերլինում, Էդինբուրգում։

1966 թվականին Գորդոնը առաջադրվեց Օսկարի և Դեյզի Քլովերի ներաշխարհը ֆիլմում որպես երկրորդ պլանի լավագույն դերասանուհի արժանացավ Ոսկե Գլոբուսի, որի գլխավոր դերում էր Նատալի Վուդը։ Ռութ Գորդոնը կինոակադեմիայի պատվավոր մրցանակը և երկրորդ Ոսկե Գլոբուսը ստացավ երեք տարի անց, Այրա Լևինի համանուն վեպի հիման վրա Ռոման Պոլանսկու «Ռոզմարիի երեխան» առեղծվածային ֆիլմում Մինի Կաստևեթի դերի համար։ Երրորդ Ոսկե Գլոբուսը նրան բերեց կրոնական Հարոլդ և Մոդ ֆիլմում ծեր կին Մոդի դերը։ 1970-ական թվականներին դերասանուհին պարբերաբար հայտնվեց հեռուստատեսությունում։ Նա նկարահանվեց «Ռոդա», «Նյուհարթ», «Կոլոմբո», ինչպես նաև «Տաքսի» սերիալում, որը 1979 թվականին նրան բերեց «Էմմի» մրցանակ։
Ռութ Գորդոնը մահացել է 1985 թվականի օգոստոսի 28-ին կաթվածից 88 տարեկանում Մասաչուսեթս նահանգի Էդգարթաուն քաղաքի իր տանը։

## Ֆիլմարտադրություն
* Լինքոլն Իլինոյսում (1940) - Մերի Թոդ Լինքոլն
* Բժիշկ Էլրիխի կախարդական փամփուշտը (1940) - Հեդվիգ Էրլիխ
* Երկերեսանի կին (1941) - օրիորդ Ռութ Էլիս
* Պատերազմ Հյուսիսային Ատլանտիկայում (1943) - օրիորդ Ջերվիս
* Դեյզի Քլովերի ներաշխարհը (1966) - օրիորդ Քլովեր
* Ռոզմարիի երեխան (1968) - Մինի Քաստևեթ
* Ի՞նչ է պատահել մորաքույր Էլիսին:(1969) - Էլիս Դիմոկ
* Որտե՞ղ է Պոպան (1970) - օրիորդ Հոչեյզեր
* Հարոլդ և Մոդ (1971) - Մոդ
* Փորձիր բռնել ինձ (1977) - Էբիգեյլ Միթչել
* Ինչ էլ որ լինի՝ պարտվում ես (1978) - Զենովիա «Մա» Բոգս
* Աղբի որս (1979) - Արվիլլա Դրոլ
* Իմ թիկնապահը (1980) - Պիչ տատիկ
* Դելտա Պի (1985) - Մագսի
* Խնդիր գործակալների հետ (1987) - օրիորդ Արկրայթ

## Սցենարնեեր
* Կրկնակի կյանք (ֆիլմ, 1947) 
* Ադամի կողը (ֆիլմ, 1949)
* Փրկիր ամուսնությունը (ֆիլմ, 1952)
* Փեթ և Մայք (1952)
* Դերասանուհի (ֆիլմ, 1953)

## Մրցանակներ
* «Օսկար» 1969 - «Երկրորդ պլանի լավագույն դերասանուհի» («Ռոզմարիի Երեխան (ֆիլմ)»)
* «Ոսկե Գլոբուս» 1966 - «Երկրորդ պլանի լավագույն դերասանուհի» («Դեյզի Քլովերի ներաշխարհը»)
* «Ոսկե Գլոբուս» 1969 - «Երկրորդ պլանի լավագույն դերասանուհի» («Ռոզմարիի երեխան»)
* «Էմմի» 1979 - «Լավագույն դերասանուհի» («Տաքսի»)

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի կին գրողներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին դրամատուրգներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Կաթվածից մահացածներ
Կատեգորիա:Թատրոնի ամերիկացի դերասանուհիներ